**И Н Ф О Р М А Ц И Я**

**във връзка с провеждане на конкурс за длъжността „Главен юрисконсулт“ в дирекция „Обществени поръчки“ към община Пловдив**

На основание чл. 34, ал. 3 от Наредбата за провеждане на конкурсите и подбора при мобилност на държавни служители и Протокол конкурсната комисия информира допуснатите до конкурс кандидати за следното:

**Вторият етап от провеждане на конкурса – решаване на тест** ще се проведе на 15.01.2024 г. /понеделник/ от 10.30 часа в сградата на община Пловдив с адрес: гр. Пловдив, пл. „Стефан Стамболов“ № 1, ет. 3, зала № 36. Допуснатите до участие в конкурса кандидати следва да носят **документ за самоличност и син химикал.**

**Система за определяне на резултатите:**

1. Тестът се състои **от 24 въпроса с един верен отговор**. Всеки верен отговор носи на кандидата 1 точка. До интервю се допускат кандидатите, които **имат най-малко 17 точки**. Интервюто ще се проведе в същия ден, като кандидатите които са допуснати ще бъдат уведомени своевременно за часа.

2. По време на интервюто всеки член на комисията оценява представянето на всеки кандидат по определените компетентности въз основа на отговорите му по 5-степенна скала и попълва формуляр съгласно приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители. Индивидуалният резултат от интервюто е средно аритметично от оценките на членовете на комисията;

3. Окончателният резултат на всеки кандидат е сбор от резултата на теста, умножен с коефициент – 2 и резултата от интервюто, умножен също с коефициент – 3.